**ELŐTERJESZTÉS**

**Tiszavasvári Város Önkormányzata Képviselő-testületének**

**2023. január 26-án tartandó rendes ülésére**

Az előterjesztés tárgya: **a Tiszavasvári I. számú házi gyermekorvosi körzetben helyettesítő gyermekorvos kérelmének elbírálása**

Melléklet: 1 db kérelem

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/266/2023.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | 4. melléklet 1.22. pontja |
| Szociális és Humán Bizottság | 5. melléklet 1.9. pontja |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

Tiszavasvári, 2023. január 18.

**Gazdagné dr. Tóth Marianna**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**A Képviselő-testülethez**

**A Tiszavasvári I. számú házi gyermekorvosi körzetben helyettesítő gyermekorvos kérelmének elbírálása**

**Tisztelt Képviselő-testület!**

A Tiszavasvári I. számú házi gyermekorvosi körzet (dr. Nyáguly István volt körzete) 2021. január óta betöltetlen, a helyettesítésben számos orvos részt vett már. A körzet jelenlegi helyettesítő orvosa **Farkasné dr. Szabó Éva** gyermekorvos, aki **2022. március 1. napja óta látja el a helyettesítést a körzetben**. Helyettesítő ellátás esetén a jogszabály napi 2 óra rendelési időt ír elő, valamint gyermekorvosi körzet lévén heti 1 óra tanácsadást, ez összesen heti 11 óra rendelést jelent.

Doktor Nő azzal a kéréssel fordult az önkormányzathoz (előterjesztés 1. melléklete), hogy **2023. januártól 80.000,-Ft összegű útiköltség támogatást biztosítson a részére**. Kérését azzal indokolta, hogy már 11 hónapja látja el a helyettesítést, és azóta az energetikai helyzet jelentősen megváltozott.

Tájékoztatom a képviselő-testületet arról, hogy a helyettesítésre kötött feladatellátási szerződés alapján Doktor Nő **havonta 1.370.000,-Ft összegű fíx díjat kap a helyettesítésért**. Az asszisztens díját az önkormányzat fizeti. A helyettesítő orvos a rendelő használatával felmerült rezsiköltségeket (víz, áram, gáz, hulladék, telefon, takarítás), az orvosi program előfizetési díját fizeti és pótolja az egyszer használatos „fogyó” eszközöket.

A körzetre kapott NEAK finanszírozás kb. havi 1.400.000,-Ft. Az önkormányzat az orvosnak az általa kiállított számla alapján havi 1.370.000,- Ft-ot, az asszisztensnek, szintén számla alapján havi 260.000,-Ft-ot fizet. **Látható, hogy már jelen helyzetben is önkormányzati önerőt szükséges biztosítani a körzet finanszírozásához.** Felhívom a figyelmet arra, hogy a kérelem pozitív elbírálása esetén az esetlegesen más orvostól beérkező támogatási kérelmet a következetesség jegyében támogatni szükséges a testületnek, mely további anyagi terhet ró az önkormányzatra.


A fentebb ismertetett információk alapján kérem, a képviselő-testületet határozzon a benyújtott kérelemmel kapcsolatban.

Tiszavasvári, 2023. január 18.

**Szőke Zoltán**

**polgármester**

**Előterjesztés 1. melléklete**

****

**határozat-tervezet**

**Tiszavasvári Város Önkormányzata**

**Képviselő-testülete**

**…./2023. (I.26.) Kt. számú**

**határozata**

**A Tiszavasvári I. számú házi gyermekorvosi körzetben helyettesítő gyermekorvos kérelmének elbírálása**

Tiszavasvári Város Önkormányzata Képviselő-testületeMagyarország helyi önkormányzatairól szóló 2011. évi CLXXXIX tv. 107.§-ában kapott felhatalmazás alapján az alábbi döntést hozza:

**„A” alternatíva**

**Dönt arról**, hogy a Tiszavasvári I. számú házi gyermekorvosi körzet helyettesítő feladatellátójának, Farkasné dr. Szabó Évának bruttó 80.000,-Ft (mentes az áfa alól) összegű többlet támogatási igényét **támogatja.**

Felkéri a polgármestert, hogy terjessze a testület elé a helyettesítési feladatellátási szerződés módosítását a finanszírozás változása miatt, a bruttó 1.450.000,-Ft (mentes az áfa alól) módosított összeggel.

Felkéri a polgármestert a döntésről tájékoztassa Farkasné dr. Szabó Évát.

Határidő: azonnal Felelős: Szőke Zoltán polgármester

**„B” alternatíva**

**Dönt arról,** hogy a Tiszavasvári I. számú házi gyermekorvosi körzet helyettesítő feladatellátójának, Farkasné dr. Szabó Évának bruttó 80.000,-Ft (mentes az áfa alól) összegű többlet támogatási igényét **nem támogatja**.

Felkéri a polgármestert a döntésről tájékoztassa Farkasné dr. Szabó Évát.

Határidő: azonnal Felelős: Szőke Zoltán polgármester