**ELŐTERJESZTÉS**

**Tiszavasvári Város Önkormányzata Képviselő-testületének**

**2023. január 26-án tartandó rendes ülésére**

Az előterjesztés tárgya: A „Tiszavasvári Varázsceruza Óvoda infrastrukturális fejlesztése” című TOP-1.4.1-15-SB1-2016-00032 azonosítószámú pályázat közbeszerzési eljárásának lezárásáról és újabb eljárás kiírásáról

Mellékletek: Bontási jegyzőkönyv, BB jegyzőkönyv,

Ajánlattételi felhívás, Közbeszerzési dokumentáció, Szerződés-tervezet

Az előterjesztés előadója: Szőke Zoltán polgármester

Az előterjesztés témafelelőse: Kovács Edina - ügyintéző

Az előterjesztés ügyiratszáma: TPH/647-22/2023.

Az előterjesztést véleményező bizottságok a hatáskör megjelölésével:

Az előterjesztés anyagát bizottságok nem tárgyalták.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2023. január 25.

Kovács Edina

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### **A Képviselő-testülethez**

**A „Tiszavasvári Varázsceruza Óvoda infrastrukturális fejlesztése” című**

**TOP-1.4.1-15-SB1-2016-00032 azonosítószámú pályázat**

**közbeszerzési eljárásának lezárásáról és újabb eljárás kiírásáról**

Tisztelt Képviselő-testület!

A „Tiszavasvári Varázsceruza Óvoda infrastrukturális fejlesztése" című TOP-1.4.1-15-SB1-2016-00032 azonosítószámú pályázat megvalósítása érdekében a 333/2022. (XII.15.) Kt. határozattal elfogadásra került a közbeszerzési kiírás (ajánlattételi felhívás, ajánlattételi dokumentációt, szerződés-tervezet), amely nyílt eljárásként került kiírásra a közbeszerzésekről szóló 2015. évi CXLIII. törvény (továbbiakban: Kbt.) 112. § (1) bekezdés a) pontja alapján, a 117. § szerinti saját beszerzési szabályok alkalmazásával. Az ajánlattételi határidő 2023. január 18.-a 10:00 óra volt. A határidőig 4 db árajánlat érkezett be, melyek áttekintését követően hiánypótlás került kiküldésre az Ajánlattevők részére. A beérkező árajánlatok közül a legjobb ár-érték arányú árajánlathoz kiküldött hiánypótlás nem került teljesítésre, így az utána következő legjobb ajánlatot kell figyelembe venni, ami meghaladja a rendelkezésre álló fedezetet, így a Bíráló Bizottság javasolja az eljárást eredménytelenné nyilvánítani a Kbt. 75. § (2) bekezdés b) pontja alapján.

Tekintettel a fentiekre egy újabb közbeszerzési eljárás lefolytatása válik szükségessé, figyelembe véve a pályázat befejezési határidejét, melynek kiírásáról célszerű egyidejűleg döntést hozni egy különálló határozattal.

Megkérem a Tisztelt Képviselő-testületet, hogy a közbeszerzési eljárás lezárásáról és újabb közbeszerzési eljárás lefolytatásáról - a határozat-tervezetben foglaltaknak megfelelően - döntést hozni szíveskedjen.

Tiszavasvári, 2023. január 25.

**Szőke Zoltán**

**polgármester**

**HATÁROZAT-TERVEZET 1.**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2023. (I.26.) Kt. számú**

**határozata**

**A „Tiszavasvári Varázsceruza Óvoda infrastrukturális fejlesztése” című**

**TOP-1.4.1-15-SB1-2016-00032 azonosítószámú pályázat**

**közbeszerzési eljárásának lezárásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. Elfogadva a Bírálóbizottság döntési javaslatát **a „Tiszavasvári Varázsceruza Óvoda infrastrukturális fejlesztése” című** TOP-1.4.1-15-SB1--2016-00032azonosítószámú **pályázat megvalósításához lefolytatott közbeszerzési eljárásban** a Kbt. 73. § (1) bekezdés e) pontja alapján **érvénytelennek nyilvánítja a ROSEBER Kft.** (1094 Budapest, Viola u. 48. IV. em. 73.) **és a** **Muki-Épker Kft.** (4440 Tiszavasvári, Mihálytelep 1.) **ajánlatát.**
2. **Megállapítja –** elfogadva a Bírálóbizottság döntési javaslatát **- a „Tiszavasvári Varázsceruza Óvoda infrastrukturális fejlesztése” című TOP-1.4.1-15-SB1--2016-00032** azonosítószámú pályázat megvalósításához lefolytatott **közbeszerzési eljárás eredménytelenségét** a Kbt. 75. § (2) bekezdés b) pontjára való tekintettel.
3. **Felkéri a polgármestert, hogy:**

**- a döntésről tájékoztassa az Ajánlattevőket,**

**- tegye meg a szükséges intézkedéseket az újabb közbeszerzési eljárás lefolytatására**

**Határidő:** azonnal **Felelős:** Szőke Zoltán polgármester

**HATÁROZAT-TERVEZET 2.**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2023. (I.26.) Kt. számú**

**határozata**

**A „Tiszavasvári Varázsceruza Óvoda infrastrukturális fejlesztése” című**

**TOP-1.4.1-15-SB1-2016-00032 azonosítószámú pályázat**

**újabb közbeszerzési eljárásának kiírásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Elfogadja a határozat 1. mellékletét képező „Tiszavasvári Varázsceruza Óvoda infrastrukturális fejlesztése” című** TOP-1.4.1-15-SB1-2016-00032 azonosítószámú **pályázat keretében megvalósítandó beruházás kivitelezési munkáival kapcsolatos közbeszerzési ajánlattételi dokumentációt, az ajánlattételi felhívás tartalmát és a szerződés-tervezetet.**
2. **Felkéri a polgármestert, hogy gondoskodjon az eljárást megindító felhívást tartalmazó hirdetmény feladásáról a Közbeszerzési Értesítőben.**

**III. Felkéri a Bíráló Bizottságot, hogy az ajánlattételi határidő lejártát követően a javaslatáról tájékoztassa a Képviselő-testületet.**

**Határidő:** azonnal **Felelős:** Szőke Zoltán polgármester